Дзевяць каманд школьнікаў прынялі ўдзел у раённым фестывалі Клуба вясёлых і знаходлівых, які прайшоў у СШ №1 г. Шчучына і быў арганізаваны аддзелам адукацыі Шчучынскага райвыканкама і цэнтрам творчасці дзяцей і моладзі. – Хочацца адзначыць вельмі высокі ўзровень падрыхтоўкі ўсіх без выключэння ўдзельнікаў, – дзеліцца сваімі ўражаннямі галоўны спецыяліст аддзела адукацыі Вольга Пятроўна Чыжык. – І журы, і гледачы атрымалі сапраўднае эмацыянальнае задавальненне ад іскрамётных жартаў, цікавых выступленняў і індывідуальных праграм кожнай каманды. Абсалютным пераможцам стала каманда СШ №2 г. Шчучына.